Koigas
Koigas (isp. Río Coig) arba Koilas (Coyle) – upė Argentinoje, Patagonijoje, Santa Kruso provincijos pietuose. Prasideda Anduose, kalnų ledynuose, prateka Esperansos ežerą. Teka daugiausia į rytus Patagonijos plokščiakalniu. Žemupyje pasuka į šiaurės rytus ir įteka į Atlanto vandenyną ties Puerto Koigu; sudaro estuariją. Didžiausias intakas – Braso Sur del Rio Koigas (dešinysis). Vietomis išdžiūsta, nesudaro ištisos vagos. Baseine vyrauja dykumos. Gyvenviečių prie Koigo nedaug – Esperansa, Gobernador Majeris, Puerto Koigas.